Source: http://docplayer.hu/44283701-A-vegrehajtoi-fegyelmi-birosagok-modositott-ugyrendjet-az-orszagos-biroi-tanacs-a-92-2016-x-11-obt-hatarozataval-elfogadta.html
Timestamp: 2018-05-26 17:30:01
Document Index: 35759813

Matched Legal Cases: ['Bíróság ', 'Kúria ', 'Bíróság ', 'bíróság ', 'bíróság ', 'bíróság ', 'bíróság ', 'Kúria ', 'Bíróság ', 'Kúria ', 'bíróság ', 'Kúria ', 'bíróság ', 'bíróság ', 'Kúria ', 'bíróság ', 'bíróság ', 'bíróság ', 'bíróság ', 'Kúria ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'Kúria ', 'bíróság ', 'bíróság ', 'bíróság ', 'Kúria ', 'bíróság ', 'bíróság ', 'bíróság ', 'bíróság ', 'bíróság ', 'Kúria ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'Kúria ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'Kúria ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

A Végrehajtói Fegyelmi Bíróságok módosított ügyrendjét az Országos Bírói Tanács a 92/2016.(X.11.) OBT határozatával elfogadta. - PDF
Download "A Végrehajtói Fegyelmi Bíróságok módosított ügyrendjét az Országos Bírói Tanács a 92/2016.(X.11.) OBT határozatával elfogadta."
1 A Végrehajtói Fegyelmi Bíróságok módosított ügyrendjét az Országos Bírói Tanács a 92/2016.(X.11.) OBT határozatával elfogadta. A Budapest Környéki Törvényszék mellett működő Bírósági Végrehajtói Fegyelmi Bíróság (a továbbiakban elsőfokú fegyelmi bíróság) és a Kúria mellett működő Bírósági Végrehajtói Fegyelmi Bíróság (a továbbiakban másodfokú fegyelmi bíróság) bírái az alábbi szöveggel elfogadták a végrehajtói fegyelmi bíróságok ügyrendjét ELSŐ RÉSZ Általános rendelkezések A fegyelmi bíróság hatásköre 1. A végrehajtói fegyelmi bíróságok ügyrendjének rendelkezéseit az alábbiakra kell alkalmazni: a) az önálló bírósági végrehajtóra, b) az önálló bírósági végrehajtó-helyettesre, c) az önálló bírósági végrehajtó jelöltre, (továbbiakban együtt: eljárás alá vont személy). 2. (1) Fegyelmi vétséget követ el az az előbbiekben felsorolt személy, aki a) a bírósági végrehajtásról szóló évi LIII. törvényben (a továbbiakban: Vht.), vagy más jogszabályban meghatározott hivatásbeli kötelességét vétkesen megszegi vagy elmulasztja, b) az etikai szabályzatban foglaltakat megszegi, és ezzel a feladatának ellátásához szükséges közbizalmat megingatja, hivatásának tekintélyét csorbítja,illetve c) vétkes magatartása a Kar iránymutatásában foglaltakat
2 súlyosan sérti. [Vht (1)-(2) bekezdés] (2) Az eljárás alá vont személyek fegyelmi ügyeit a bírósági végrehajtói fegyelmi bíróság (a továbbiakban: fegyelmi bíróság) bírálja el [Vht (1) bekezdés]. 3. A fegyelmi bíróság akkor jár el, ha fegyelmi vétség alapos gyanúja esetén a) a miniszter, b) az Igazságügyi Hivatal főigazgatója, c) a törvényszék elnöke vagy d) a Magyar Bírósági Végrehajtói Kar (a továbbiakban: Kar) hivatali szervének vezetője feljelentést tesz. 4. A fegyelmi feljelentést az elsőfokú fegyelmi bíróság elnökénél kell benyújtani. A fegyelmi ügyben eljáró szervek 5. (1) Elsőfokú fegyelmi bíróságként a Budapest Környéki Törvényszék mellett működő Bírósági Végrehajtói Fegyelmi Bíróság, másodfokú fegyelmi bíróságként a Kúria mellett működő Bírósági Végrehajtói Fegyelmi Bíróság jár el [Vht (2)- (3) bekezdés]. (2) Az Országos Bírói Tanács a törvényszékek, ítélőtáblák és a Kúria elnökének javaslatai alapján a bírák közül az elsőfokú fegyelmi bíróságra harminc, a másodfokú fegyelmi bíróságra tíz fegyelmi bírót nevez ki négy évre. (3) A fegyelmi bíróság elnökét és elnökhelyettesét a fegyelmi bírák közül az Országos Bírói Tanács nevezi ki [Vht (1) bekezdés]. (4) Az eljárás alá vont személyek fegyelmi ügyében első fokon az elsőfokú fegyelmi bíróságnak, másodfokon a Kúria mellett működő fegyelmi bíróságnak a fegyelmi tanácsa jár el. 2
3 (5) A fegyelmi bíróság első- és másodfokon három bíróból álló tanácsban jár el, a fegyelmi tanács munkáját az elnök vezeti. (6) Az első- és a másodfokú fegyelmi bíróság elnöke minden év december 15-éig felállítja a következő évben eljáró, számmal megjelölt fegyelmi tanácsokat, és ezt az intézkedését az Intraneten és a Kúria honlapján is közzéteszi. A tanácsok összetételének meghatározásánál figyelemmel van arra, hogy egy tanácsba lehetőleg különböző szintű bíróságokon dolgozó fegyelmi bírák kerüljenek beosztásra. Az eljáró tanácsot és annak elnökét az adott fegyelmi bíróság elnöke az ügyek érkezésének sorrendjében jelöli ki. Az adott tanács tagjai a nevük kezdőbetűjének sorrendjében, ügyenként egymást követően töltik be a tanácsra kiszignált ügyek intézése során a tanácselnöki tisztséget. A tanács tagjának kiesése esetén a vele azonos bírósági szinten lévő ABC sorrendben következő bírót a fegyelmi bíróság elnöke jelöli ki. (7) Amennyiben a (6) bekezdés szerint felállított fegyelmi bírói tanács valamely tagja betegség, tartós távollét stb. miatt akadályoztatva van, a fegyelmi bíróság elnöke soron kívül másik fegyelmi bírót jelöl ki a tanácsba. A vizsgálóbiztos 6. (1) A fegyelmi tanács munkájának előkészítését, a vizsgálat lefolytatását vizsgálóbiztos végzi. (2) A Kar elnöksége a végrehajtók közül 4 évre az elsőfokú fegyelmi bírósághoz 20, a másodfokú fegyelmi bírósághoz 3 végrehajtót vizsgálóbiztosnak választ meg [Vht (1) bekezdés]. (3) A fegyelmi bíróság elnöke évente előre kijelöli az eljáró vizsgálóbiztosok sorrendjét nevük kezdőbetűje szerint, valamint gondoskodik ennek az előző év legkésőbb december 15- éig az Intraneten és a Kúria honlapján való közzétételéről is. (4) Az adott ügyben a fegyelmi tanács elnöke jelöli ki a vizsgálóbiztost, sorrendjük figyelembevételével. 3
4 A fegyelmi bírák és a vizsgálóbiztos kizárása 7. (1) Fegyelmi bíróként, illetve vizsgálóbiztosként nem járhat el az, a) aki ellen fegyelmi vagy büntetőeljárás van folyamatban, ennek jogerős befejezéséig; ha az eljárás során a fegyelmi bíróság tagjának vagy a vizsgálóbiztosnak a felelősségét megállapították, fegyelmi bírói, illetve vizsgálóbiztosi tisztsége megszűnik, b) akire nézve a Vht ában meghatározott kizáró ok áll fenn, c) akinek tanúkénti meghallgatása az eljárásban szükségessé válhat, d) aki tisztségéről vagy hivatalából való felfüggesztés, illetve a bírói vagy végrehajtói szolgálat szünetelése folytán bíróként vagy végrehajtóként nem járhat el. [Vht (1) bekezdés a), b), c) és d) pontok] e) akitől az ügy elfogulatlan elbírálása egyéb okból nem várható el. (2) A fegyelmi bíró és a vizsgálóbiztos a fegyelmi bíróság elnökének haladéktalanul köteles bejelenteni, ha tisztsége megszűnik, vagy vele szemben kizárási ok áll fenn. Ebben az esetben másik fegyelmi bíró kijelöléséről, illetve másik vizsgálóbiztos kijelöléséről a fegyelmi bíróság elnöke gondoskodik. (3) Ha olyan körülmény merül fel, amely a fegyelmi bíróság elnökének, a fegyelmi tanács elnökének vagy tagjának, valamint a vizsgálóbiztosnak elfogulatlanságát kétségessé teszi, az eljárás alá vont személy elfogultsági kifogást terjeszthet elő [Vht (1) bekezdés]. (4) Az elfogultsági kifogásról a fegyelmi tanács határoz. Ha a kifogást az elsőfokú fegyelmi bíróság elnöke ellen terjesztették elő, a másodfokú fegyelmi bíróság tanácsa, ha pedig a másodfokú fegyelmi bíróság elnöke ellen terjesztették 4
5 elő, a Kúria elnöke határoz az elfogultsági kifogásról [Vht (2) bekezdés]. (5) Az elsőfokú fegyelmi bíróság elnökének kizártsága esetén az elsőfokú fegyelmi tanácsot a másodfokú fegyelmi bíróság elnöke, a másodfokú fegyelmi bíróság elnökének kizártsága esetén pedig az eljáró tanácsot a Kúria elnöke jelöli ki [Vht (3) bekezdés]. (6) Amennyiben a fegyelmi eljárás alá vont hivatkozik kizáró okra és a bíró a saját mellőzéséhez hozzájárul, másik fegyelmi bíró kijelöléséről a fegyelmi bíróság elnöke gondoskodik az 5. (6) bekezdésében előírtak szerint. (7) A kizárást kimondó határozat ellen nincs helye fellebbezésnek, a kizárás megtagadása miatt pedig csak abban a fellebbezésben lehet panaszt tenni, amely az ügy érdemében hozott határozat ellen irányul. Határidők 8. (1) A fegyelmi eljárásban megszabott határidőket naptári napokban, törvényben és az ügyrendben meghatározott esetekben munkanapokban kell számítani. Ha a határidő utolsó napja munkaszüneti napra vagy heti pihenőnapra esik, a határidő az azt követő legközelebbi munkanapon jár le. (2) A fegyelmi bíróság működése a végrehajtói tisztségből történő felfüggesztés tárgyában hozandó határozatok kivételével az ítélkezési szünet alatt (minden évnek július 15-től augusztus 20-áig terjedő időszaka) szünetel, amely időszak a napokban (naptári napokban) megállapított határidőbe nem számít be. A fegyelmi eljárás ügyviteli szabályai 9. (1) Mind az elsőfokú, mind a másodfokú fegyelmi bírósághoz érkezett beadványokat, iratokat önálló lajstromba kell bejegyezni, évente eggyel kezdődő sorszámmal. Eltérő 5
6 előírások hiányában a bírósági ügyviteli szabályokat kell megfelelően alkalmazni. (2) Az elsőfokú fegyelmi bíróság elnökének, valamint az elsőfokú fegyelmi eljáró tanácsnak és vizsgálóbiztosnak nem érdemi munkáját és az ügyviteli teendőket az elsőfokú fegyelmi bíróság esetében a törvényszék elnöke által kijelölt igazságügyi alkalmazott látja el. A másodfokú fegyelmi bíróság esetében a feladatot a Kúria elnöke által kijelölt bírósági tisztviselő, valamint más igazságügyi alkalmazott látja el. (3) A fegyelmi tanács elnökének székhelyén tartott tárgyalás esetén az iratkezeléssel, jegyzőkönyvezéssel kapcsolatos teendőket a mellé beosztott igazságügyi alkalmazott látja el. MÁSODIK RÉSZ A FEGYELMI ELJÁRÁS Az eljárás megindítására vonatkozó szabályok 10. Az eljárás a feljelentéssel indul. 11. (1) A fegyelmi eljárást kezdeményező feljelentését az érkezés napján a kijelölt igazságügyi alkalmazott lajstromozza, majd haladéktalanul bemutatja az elsőfokú fegyelmi bíróság elnökének. (2) Az elsőfokú fegyelmi bíróság elnöke köteles a feljelentést haladéktalanul közölni a gyanúsított személlyel (Vht (1) bekezdés). 12. (1) Az elsőfokú fegyelmi bíróság elnöke a feljelentés bemutatását követően haladéktalanul kijelöli az eljáró tanácsot. (2) A kijelölést tartalmazó iratot a fegyelmi eljárást kezdeményező irattal együtt az eljáró tanács elnöke haladéktalanul megküldi a tanács tagjainak, valamint a 6
7 fegyelmi eljárás alá vont személynek, továbbá a fegyelmi feljelentést tevőnek. (3) A fegyelmi tanács elnöke a fegyelmi feljelentés megküldésekor tájékoztatja az eljárás alá vont személyt arról, hogy a) a fegyelmi feljelentésben foglaltakról a kézbesítéstől számított tizenöt napon belül írásban észrevételt tehet, b) a fegyelmi tanács tagjaival, a vizsgálóbiztos személyével szemben ugyanezen határidőn belül elfogultsági kifogást, illetve kizárási kérelmet terjeszthet elő, c) a képviseletével ügyvédet, egyetemi jogi végzettségű hozzátartozóját, végrehajtó-helyettes és végrehajtó jelölt esetén a foglalkoztató végrehajtót, végrehajtói iroda tagja esetén az iroda másik végrehajtó tagját megbízhatja. 13. (1) A fegyelmi tanács a feljelentésnek a fegyelmi bíróság elnökéhez való érkezésétől számított 30 napon belül (a következő bekezdésében foglalt kivétellel) határozattal elrendeli a vizsgálatot és annak lefolytatására vizsgálóbiztost rendel ki [Vht (3) bekezdés]. (2) Egyszerű ügyben a fegyelmi tanács vizsgálóbiztos kirendelése nélkül azonnal tárgyalást tűz ki, vagy 30 napon belül fegyelmi intézkedést hoz (Vht ). A tárgyalást 30 napon belüli időpontra kell kitűzni (Vht (4) bekezdés). (3) Nem folytatható le a fegyelmi eljárás, ha a) a feljelentő a cselekmény tudomásra jutásától számított 6 hónapon túl tett feljelentést, vagy b) a cselekmény befejezése óta 5 év eltelt. A bűncselekmény törvényi tényállását megvalósító fegyelmi vétség a bűncselekménnyel együtt évül el. [Vht (1)-(2) bekezdés] 7
8 A fegyelmi intézkedés 14. (1) Egyszerű ügyben, vagy ha az eljárás alá vont személy a terhére rótt cselekmény miatt a vétkességét elismerte, az elsőfokú fegyelmi tanács tárgyalás nélkül fegyelmi intézkedést hoz (Vht (1) bekezdés). (2) A fegyelmi intézkedésről szóló határozatban a Vht.-nek megfelelően bármely fegyelmi büntetés kiszabható a hivatalvesztés kivételével (Vht (2) bekezdés). (3) Amennyiben az eljárás alá vont személy a fegyelmi intézkedésről szóló határozat kézbesítésétől számított tizenöt napon belül tárgyalás tartását kérte, a fegyelmi intézkedés a hatályát veszti, és az elsőfokú fegyelmi tanács tizenöt napon belül a) a tárgyalást hatvan napon belüli időpontra kitűzi, vagy b) vizsgálóbiztost rendel ki (Vht (3) bekezdés). A fegyelmi bíróság tanácselnökének feladatai 15. (1) A fegyelmi tanács elnöke meghatározza az eljárási cselekmények rendjét, módját, kitűzi és vezeti a tárgyalást, végzi a meghallgatást és kihirdeti a határozatot. Az eljárási cselekményekről jegyzőkönyvet, illetve feljegyzést kell készíteni. A tanács elnöke jelöli ki azt a bírót, aki a határozatot írásba foglalja. (2) A fegyelmi eljárás elrendeléséről a fegyelmi tanács elnöke a határozat megküldésével soron kívül értesíti a kijelölt vizsgálóbiztost, és felhívja a vizsgálat és a jelentés elkészítésére. Ehhez csatolja a fegyelmi eljárást kezdeményező iratot, a feljelentés rendelkezésre álló mellékleteit, továbbá az eljárás alá vont esetleges észrevételeit. (3) Amennyiben a jogerős határozat rendelkezést tartalmaz a költségek viseléséről, az eljárt tanács elnöke hozza meg a szükséges intézkedéseket. 8
9 A vizsgálóbiztos eljárása 16. (1) A vizsgálóbiztos köteles a tényállás megállapításához szükséges körülményeket tisztázni. Ennek érdekében a vizsgálóbiztos nyilatkoztatja az eljárás alá vont személyt, tanúkat hallgathat meg, szakértő közreműködését veheti igénybe, meghallgatja a feljelentő képviselőjét és egyéb bizonyítást végezhet [Vht (1) bekezdés]. (2) A vizsgálóbiztos a fegyelmi vizsgálat során a tényállás megállapítása céljából és ahhoz szükséges mértékben a Kar nyilvántartásaiból adatot igényelhet, az eljárás alá vont személy irodájába beléphet, irataiba, nyilvántartásaiba és pénzügyi bizonylataiba betekinthet [Vht (2) bekezdés]. (3) Az eljárás alá vont személy továbbá az eljárás alá vont személyt foglalkoztató végrehajtó köteles a vizsgálóbiztos felhívásának eleget tenni, a tényállás körülményeinek tisztázása érdekében valamennyi rendelkezésére álló adatról tájékoztatni, irodájába a vizsgálóbiztos belépését biztosítani [Vht (3) bekezdés]. (4) Ha az eljárás alá vont személy az előző bekezdésben foglalt kötelezettségének nem tett eleget, a meghallgatáson nem jelent meg vagy nem nyilatkozott, ez az eljárás lefolytatását nem gátolja, azonban a fegyelmi eljárás során e körülményt szintén értékelni kell. Erre a vizsgálóbiztos figyelmezteti az eljárás alá vont személyt [Vht (4) bekezdés]. (5) A vizsgálóbiztos a kirendelését tartalmazó határozat kézhezvételét követő 30 napon belül a fegyelmi vizsgálat eredményéről a fegyelmi tanácsnak írásban jelentést tesz, és a jelentést megküldi a miniszternek és a Kar hivatali szerve vezetőjének is. A vizsgálóbiztos indokolt kérelmére a fegyelmi tanács a jelentéstételre nyitva álló határidőt egy alkalommal 30 nappal meghosszabbíthatja [Vht (5) bekezdés]. 9
10 (6) A tanú és a szakértő meghallgatásán jegyzőkönyvvezetőként igazságügyi alkalmazott vesz részt. Egyéb eljárási cselekményről a vizsgálóbiztos maga készít feljegyzést. A vizsgálóbiztos jelentése 16/A. (1) A vizsgálóbiztos a jelentésében a kötelességszegés súlyáról nem nyilváníthat véleményt, fegyelmi büntetés kiszabására nem tehet javaslatot [Vht (6) bekezdés]. (2) A jelentés kézhezvételét követően a feljelentő a feljelentésben megjelölt tényállást kiegészítheti, amelyet a kézhezvételt követő 15 napon belül megküld a fegyelmi tanácsnak. (3) A fegyelmi tanács a feljelentés kiegészítését megküldi a vizsgálóbiztosnak, aki a Vht ában foglaltak szerint lefolytatott vizsgálat alapján a jelentését kiegészíti, és azt a feljelentés kiegészítésének kézhezvételét követő 30 napon belül megküldi a fegyelmi tanácsnak és a feljelentőnek, valamint ha a feljelentést nem ő tette, a miniszternek és a Kar hivatali szerve vezetőjének is [Vht. 297/A. (1)-(2) bekezdés]. Az eljárás alá vont személy hivatalából való felfüggesztése 17. (1) Az elsőfokú fegyelmi tanács az eljárás alá vont személyt felfüggeszti a hivatalából, ha a büntetőeljárás során az eljárás alá vont személyt előzetes letartóztatásba vagy házi őrizetbe helyezték, illetve vele szemben lakhelyelhagyási tilalmat vagy ideiglenes kényszergyógykezelést rendeltek el, illetőleg ha a fegyelmi vagy büntetőeljárás során a felfüggesztés más fontos okból indokolt. A felfüggesztésre a feljelentő, valamint a miniszternek vagy a Kar hivatali szervének a képviselője indítványt tehet, továbbá azt a bíróság hivatalból is elrendelheti [Vht (1) bekezdés]. 10
11 (2) Az előző bekezdésben foglalt indítványról a fegyelmi tanács tizenöt napon belül határoz. Ha az indítványt a feljelentéssel együtt terjesztették elő, a felfüggesztéssel egyidejűleg a fegyelmi eljárás megindításának kérdésében is dönteni kell [Vht (2) bekezdés]. (3) Amennyiben a felfüggesztést a miniszter és a Kar hivatali szervének vezetője is kérte, a fegyelmi tanács haladéktalanul megindítja a fegyelmi eljárást, és az eljárás alá vont személyt felfüggeszti a hivatalából. Ha ilyen kérelmet a fegyelmi eljárás során terjesztettek elő, a felfüggesztést szintén haladéktalanul el kell rendelni [Vht (3) bekezdés]. (4) A fegyelmi tanács a felfüggesztésről azzal a rendelkezéssel értesíti a végrehajtó letéti számláját vezető pénzforgalmi szolgáltatót, hogy a letéti számláról a számlavezető végrehajtó rendelkezésére ne teljesítsen kifizetést [Vht (4) bekezdés]. (5) Az eljárás alá vont személy hivatalából felfüggesztése tárgyában hozott határozatot kézbesíteni kell: a) az eljárás alá vont személynek, b) az indítvány előterjesztőjének, c) a miniszter képviselőjének, valamint d) a Kar hivatali szerve képviselőjének [Vht (5) bekezdés]. (6) Az eljárás alá vont személy, továbbá a miniszternek és a Kar hivatali szervének a képviselője a határozat ellen a kézbesítésétől számított tizenöt napon belül fellebbezést nyújthat be, amelynek nincsen halasztó hatálya. A fellebbezést haladéktalanul meg kell küldeni az ellenérdekű félnek. A fellebbezést az arra nyolc napon belül adott észrevétellel együtt haladéktalanul, illetve az észrevétel benyújtására nyitva álló nyolc nap eredménytelen elteltét követően ugyancsak haladéktalanul fel kell terjeszteni a másodfokú fegyelmi bírósághoz. A fellebbezésről a másodfokú fegyelmi tanács nyolc napon belül határoz [Vht (5) bekezdés]. 11
12 A büntetőeljárással kapcsolatos rendelkezések 18. (1) A fegyelmi bíróságot az eljárás alá vont személy bűncselekményének alapos gyanúja esetén feljelentési kötelezettség terheli. (2) A büntetőeljárás jogerős befejezéséig a fegyelmi eljárást fel kell függeszteni. (3) A büntetőügyben eljáró hatóság a végrehajtó, a végrehajtóhelyettes és a végrehajtójelölt ellen indított büntetőeljárásról, illetve letartóztatásáról értesíti a törvényszék elnökét, a minisztert és a Kar hivatali szervének vezetőjét, az eljárást befejező határozatot pedig kézbesíti a részükre [Vht (1)-(3) bekezdés]. Az elsőfokú fegyelmi tanács eljárása 19. (1) A vizsgálóbiztos a jelentését a fegyelmi tanács elnökének küldi meg, aki a vizsgálóbiztos jelentését haladéktalanul megküldi a fegyelmi tanács másik két bíró tagjának. (2) A fegyelmi tanács a vizsgálóbiztos jelentését figyelembe véve, a jelentés, annak kiegészítése esetén a kiegészített jelentés beérkezését követő harminc napon belül a következő intézkedéseket hozhatja: a) a vizsgálat kiegészítését rendeli el, és az iratokat visszaadja a vizsgálóbiztosnak, b) tárgyalás mellőzésével fegyelmi intézkedést hoz (Vht ), c) az eljárást megszünteti, d) hatvan napon belüli időpontra kitűzi a fegyelmi tárgyalást. (Vht ). (3) A tárgyalásra az alábbiakat kell megidézni: a) az eljárás alá vont személyt, b) az eljárás alá vont személy képviselőjét, 12
13 c) szükség esetén a vizsgálóbiztost. [Vht (1) bekezdés] A tárgyalás időpontjáról értesíteni kell: a) a minisztert és b) a Kar hivatali szervének vezetőjét (Vht (1) bekezdés). (4) Az idézéshez, illetve az értesítéshez csatolni kell a vizsgálóbiztosi jelentést. Az idézésben figyelmeztetni kell az eljárás alá vontat, hogy a tárgyalást a távollétében is meg lehet tartani, ha szabályszerű idézésre nem jelent meg és mulasztását alapos okkal nem mentette ki. (5) Ha az eljárás alá vont személy a szabályszerű idézés ellenére nem jelent meg a tárgyaláson, azt a távollétében is meg lehet tartani [Vht (2) bekezdés]. (6) A tárgyalást a fegyelmi tanács elnöke vezeti. A fegyelmi tanács elnöke gondoskodik a tárgyalás rendjének fenntartásáról, végzi a meghallgatást és hirdeti ki a határozatot (Vht (1) bekezdés]. (7) A fegyelmi tanácsban az előadó bíró feladatát a fegyelmi tanács elnöke által kijelölt bíró látja el, akinek feladata az indokolással ellátott határozat írásba foglalása is [Vht (2) bekezdés]. (8) A fegyelmi tárgyaláson jegyzőkönyvvezetőként bírósági alkalmazott működik közre [Vht (3) bekezdés]. (9) A tárgyalás megnyitása után az előadó fegyelmi bíró ismerteti a fegyelmi eljárás megindításáról szóló határozatot és indokait. Ezután a fegyelmi tanács elnöke meghallgatja az eljárás alá vont személyt [Vht (1) bekezdés]. (10) A bizonyítási eljárás során a fegyelmi tanács tanút és szakértőt hallgathat meg, okiratot ismertethet és bármilyen bizonyítási eszközt felhasználhat. A kérdezés joga a fegyelmi tanács minden tagját megilleti [Vht (2) bekezdés]. (11) A tárgyaláson meghallgatásra kerülő tanút, vagy szakértőt a tanács elnöke írásban megidézi. A szakértő és a tanú meghallgatása előtt tisztázni kell, milyen viszonyban vannak 13
14 az eljárás alá vonttal, nincs-e akadálya a vallomás-, illetve a nyilatkozattételnek. Tájékoztatni kell a tanút és a szakértőt a hamis tanúzás, illetve nyilatkozattétel törvényes következményeiről. (12) Az eljárás alá vont személy és képviselője, valamint a miniszternek és a Kar hivatali szervének képviselője a bizonyítékokra nyilatkozatot tehet, az eljárás alá vont személyhez, a tanúhoz, a szakértőhöz és a vizsgálóbiztoshoz kérdést intézhet (Vht (3) bekezdés). (13) A bizonyítási eljárás befejezése után sorrendben a miniszternek és a Kar hivatali szervének a képviselője, az eljárás alá vont személy és a képviselője kap szót; legvégül az eljárás alá vont személy nyilatkozhat (Vht (4) bekezdés). (14) Az eljárást és az előzetes vizsgálatot a nyilvánosság kizárásával kell lefolytatni. A tanácskozás és a szavazás zárt ülésen történik. A fegyelmi tanács a határozatait szótöbbséggel hozza, a hivatalvesztés fegyelmi büntetés kimondásához a fegyelmi tanács egyhangú szavazata szükséges. Elsőként az előadó bíró szavaz, utolsóként a fegyelmi tanács elnöke. A fegyelmi tanács bírái a tárgyaláson talárban járnak el. 20. (1) A fegyelmi ügyben végzett eljárási cselekményekről a vizsgálóbiztos és a fegyelmi tanács jegyzőkönyvet készít (Vht (1) bekezdés). (2) A fegyelmi tárgyalásról készült jegyzőkönyv a résztvevőket és az eljárás lefolyását tartalmazza (Vht (2) bekezdés). (3) A tanácskozásról és a szavazásról külön jegyzőkönyv készül, amelyet zárt borítékban az ügyiratban az ügyiratnál kell őrizni [Vht (3) bekezdés]. (4) A fegyelmi tanács eljárásáról készült jegyzőkönyvet a fegyelmi tanács elnöke és a jegyzőkönyvvezető írja alá [(Vht (4) bekezdés]. 14
15 Az elsőfokú fegyelmi határozat 21. (1) A fegyelmi tanács a tényállást a bizonyítékok egybevetésével állapítja meg, határozatát a bizonyítékok szabad mérlegelésével kialakított meggyőződése alapján hozza meg. Ha a fegyelmi eljárás tárgyává tett cselekmény miatt a büntető bíróság jogerős határozatában már megállapította az eljárás alá vont személy felelősségét, a fegyelmi bíróság nem állapíthatja meg, hogy az eljárás alá vont személy nem követte el a terhére rótt cselekményt (Vht (1) bekezdés). (2) A fegyelmi tanács a határozatában az eljárás alá vont személyt: a) a fegyelmi vétség alól felmenti, vagy b) vétkességét megállapítja, vagy c) a fegyelmi eljárást megszünteti. Valamennyi előbbi esetben a fegyelmi tanács dönt az eljárási költség viseléséről [Vht (1) bekezdés]. (3) Ha a fegyelmi tanács az eljárás alá vont személy vétkességét állapította meg, a határozatnak a fegyelmi büntetést is tartalmaznia kell [Vht (2) bekezdés]. (4) 1. A fegyelmi vétséget elkövető végrehajtóval szemben a következő fegyelmi büntetések szabhatók ki: a) figyelmeztetés, b)írásbeli megrovás, c) a jövőbeni tisztségviseléstől meghatározott ideig történő eltiltás, d) a kari tisztségtől való megfosztás, e) ,-Ft-ig terjedő pénzbírság, f) hivatalvesztés. 2. A fegyelmi vétséget elkövető végrehajtó-helyettessel és végrehajtójelölttel szemben kiszabható fegyelmi büntetések a következők: a) figyelmeztetés, b) írásbeli megrovás, e) ,- Ft-ig terjedő pénzbírság 15
16 f) törlés a kari névjegyzékből. (5) Az 1. pont c), d) és e) alpontjában, valamint a 2. pont e) alpontjában foglalt fegyelmi büntetések más fegyelmi büntetéssel együtt is kiszabhatók. Amennyiben a fegyelmi vétség a végrehajtó pénzkezelésére vagy díjszabására vonatkozó szabályok megsértésével valósult meg, pénzbüntetést alkalmazni kell. Az 1. és 2. pont e) alpontjában említett pénzbírság összege az államot illeti meg és azt a bíróság gazdasági hivatala számlájára kell befizetni. (6) A fegyelmi büntetés kiszabásánál figyelembe kell venni az enyhítő és a súlyosbító körülményeket, így különösen a) a kötelességszegés súlyát és ismétlődését, b) a szándékosság, illetőleg a gondatlanság fokát, c) az okozott személyiségi jogsértést, illetve kárt, d) azt, ha az okozott személyiségi jogsértésért a sérelemdíjat, illetve az okozott kárért a kártérítést megfizették, vagy ha a végrehajtó a végrehajtást kérő követelését kiegyenlítette. (7) A következő esetekben meg kell szüntetni a fegyelmi eljárást: a) ha annak tartama alatt az eljárás alá vont személy végrehajtói szolgálata megszűnt, b) a végrehajtójelöltek, végrehajtó-helyettesek névjegyzékéből az eljárás alá vont személyt törölték, c) a Vht ában meghatározott elévülési idő eltelt, vagy d) a felelősségre vonást kizáró egyéb ok áll fenn. Ha a fegyelmi eljárást azért kell megszüntetni, mert az eljárás alá vont személy végrehajtó-jelölti, végrehajtóhelyettesi munkaviszonyát megszüntette vagy végrehajtói szolgálatáról lemondott, a fegyelmi bíróság a vétkesség kérdésében határozhat, de fegyelmi büntetést nem szab ki [Vht (2a) bekezdés]. (8) A fegyelmi határozatot és indokait a tárgyalás végén ki kell hirdetni [Vht (3) bekezdés]. 16
17 (9) A fegyelmi határozatot a tanács elnöke és tagjai írják alá [Vht (4) bekezdés]. (10) A fegyelmi határozatnak tájékoztatást kell adnia arról, hogy ellene a kézhezvételtől számított 15 napon belül lehet a másodfokú fegyelmi bírósághoz az indokokat is tartalmazó fellebbezést benyújtani, amelyet az elsőfokú fegyelmi bírósághoz kell benyújtani. (11) A fegyelmi határozatot a kihirdetésétől számított tizenöt napon belül kézbesíteni kell az eljárás alá vont személy és képviselője, valamint a miniszternek és a Kar hivatali szervének a képviselője részére. Ha az eljárás a törvényszék elnöke feljelentésére indult, a fegyelmi határozatot a részére is meg kell küldeni. Fellebbezés fegyelmi ügyben 22. (1) Az elsőfokú fegyelmi bíróság fegyelmi tanácsának határozata ellen fellebbezést nyújthatnak be a Kúria mellett működő Bírósági Végrehajtói Fegyelmi Bírósághoz: a) az eljárás alá vont személy, b) a miniszternek a képviselője és c) a Kar hivatali szervének a képviselője. A fellebbezés halasztó hatályú [Vht (1) bekezdés]. (2) Ha az eljárás a törvényszék elnökének feljelentése alapján indult, a fellebbezés joga a törvényszék elnökét is megilleti [Vht (1) bekezdés]. (3) Ha a fellebbezési határidő valamennyi fellebbezésre jogosult esetében letelt, a fegyelmi tanács elnöke a fellebbezéseket az ellenérdekű feleknek észrevételezésre kiadja, majd az észrevételezésre nyitva álló nyolc napos határidő letelte után az iratokkal együtt felterjeszti a másodfokú szolgálati bírósághoz. (4) Amennyiben a jogosultak egyike sem fellebbezett, a fegyelmi tanács elnöke megállapítja a határozat jogerőre emelkedését, és erről értesíti az eljárás alá vont személyt és 17
18 képviselőjét, a miniszternek és a Kar hivatali szervének a képviselőjét, valamint a törvényszék elnökét, ha az eljárás a törvényszék elnökének feljelentése alapján indult. (5) A fellebbezést és indokait az elsőfokú fegyelmi határozat kézbesítésétől számított tizenöt napon belül kell benyújtani az elsőfokú fegyelmi tanácsnál, amely a fellebbezési határidő lejárta után a fellebbezést és a fegyelmi ügy iratait felterjeszti a másodfokú fegyelmi tanácshoz [Vht (2) bekezdés]. (6) A fellebbezésben meg kell jelölni, hogy a fellebbező fél a határozat megváltoztatását mennyiben és milyen okból kéri. A fellebbezés végleges indokolását is a fellebbezési határidő alatt kell előterjeszteni. A fellebbezési határidő leteltét követően a fellebbezés megváltoztatásának, illetve kiegészítésének nincs helye. A másodfokú fegyelmi tanács eljárása 23. (1) A másodfokú fegyelmi tanács elnöke harminc napon belül megvizsgálja, hogy a fellebbezés a fellebbezésre jogosulttól származik-e, határidőben nyújtották-e be, és ettől függően a fellebbezést elutasítja vagy hatvan napon belüli időpontra kitűzi a fellebbezési tárgyalást [Vht (1) bekezdés]. (2) A másodfokú fegyelmi tanács eljárására a törvény és az ügyrend eltérő rendelkezése hiányában az elsőfokú fegyelmi tanács eljárásának szabályait kell megfelelően alkalmazni. (3) A fellebbezési tárgyaláson az előadó bíró ismerteti az ügyet, a fellebbező előadja a fellebbezésében foglaltakat, legvégül az eljárás alá vont személy nyilatkozhat [Vht (2) bekezdés]. (4) Ha a bizonyítás kiegészítése szükséges, ezt a másodfokú fegyelmi tanács közvetlenül vagy az elsőfokú fegyelmi tanács útján foganatosítja [Vht (3) bekezdés]. 18
19 (5) A másodfokú fegyelmi tanács az elsőfokú fegyelmi tanács határozatát annak a költségek megtérítéséről, illetve a tagdíj megfizetésére is kötelezéséről szóló rendelkező részére is kiterjedően: a) helybenhagyja, b) részben vagy egészben megváltoztatja, c) az eljárást megszünteti, d) ha az elsőfokú eljárás hiányossága a másodfokú eljárásban nem pótolható, a másodfokú fegyelmi tanács az elsőfokú fegyelmi határozatot hatályon kívül helyezi, és az elsőfokú fegyelmi tanácsot új eljárásra utasítja [Vht (2) bekezdés]. (6) Ha a másodfokú fegyelmi tanács az ügy érdemében határoz, határozata jogerős [Vht (3) bekezdés]. (7) A másodfokú fegyelmi tanács a határozatát a fellebbezés keretei között hozza meg [Vht (4) bekezdés]. (8) A fegyelmi eljárást az eljáró fegyelmi tanács akkor szünteti meg, ha ennek indokai akár az első-, akár a másodfokú eljárásban merültek fel. Ha az elsőfokú fegyelmi határozat meghozatalát követően merült fel az eljárás megszüntetésének szükségessége, a másodfokú fegyelmi tanács az eljárás megszüntetése mellett az elsőfokú fegyelmi bíróság határozatát is hatályon kívül helyezi. (9) A másodfokú eljárást befejező határozatot a másodfokú fegyelmi bíróság kézbesíti az eljárás alá vont személynek és képviselőjének, a fegyelmi eljárás kezdeményezőjének, a miniszter és a Kar hivatali szerve képviselőjének, valamint a törvényszék elnökének, ha a feljelentést a törvényszék elnöke tette, vagy hivatalvesztés fegyelmi büntetés kiszabására került sor. (10) A másodfokú eljárás befejezése, a tértivevények visszaérkezése után a másodfokú fegyelmi tanács határozatát és az iratokat a másodfokú fegyelmi tanács haladéktalanul megküldi az elsőfokú fegyelmi bíróságnak. 19
20 Új eljárás kezdeményezése 24. (1) A jogerős fegyelmi határozat meghozatala után az eljárás alá vont személy, a törvényszék elnöke, továbbá a miniszter és a Kar hivatali szervének vezetője új eljárást kezdeményezhet, ha a) olyan tényre vagy bizonyítékra, illetve olyan jogerős bírósági vagy hatósági határozatra hivatkozik, amelyet a fegyelmi bíróság nem bírált el, feltéve, hogy az a fegyelmi határozatra lényeges hatással lett volna, b) az alapügyben a fegyelmi bíróság valamelyik tagja a kötelességét a Büntető Törvénykönyvbe ütköző módon megszegte. [Vht (1) bekezdés]. (2) Az eljárás alá vont személy terhére új eljárás kezdeményezésének csak a Vht ában meghatározott elévülési időn belül és csak akkor van helye, ha az eljárás alá vont személy még szolgálatban van [Vht (2) bekezdés]. (3) A új eljárás során nem járhat el az alapügyben eljárt fegyelmi tanács és vizsgálóbiztos. Az új eljárás során hozott határozat ellen fellebbezésnek van helye. A fegyelmi eljárás költsége 25. (1) A fegyelmi eljárás költségét az eljárás alá vont képviseletével felmerült költségek kivételével az állam előlegezi [Vht (1) bekezdés]. (2) Ha a fegyelmi eljárás során az eljárás alá vont személy vétkességét megállapították, köteles az eljárás költségét a fegyelmi tanács döntésétől függően egészen vagy részben az állam javára megtéríteni [Vht (2) bekezdés]. 20
21 A fegyelmi büntetés nyilvántartása 26. (1) A fegyelmi bíróság a jogerős határozatát megküldi a miniszternek és a Kar hivatali szervének. Ha a törvényszék elnöke tett feljelentést vagy hivatalvesztés fegyelmi büntetés kiszabására kerül sor, a fegyelmi bíróság a jogerős határozatát megküldi a törvényszék elnökének is [Vht (1) bekezdés]. (2) A jogerős fegyelmi büntetést és a Vht (2a) bekezdése szerinti, vétkességet megállapító határozatot a végrehajtók, a végrehajtó-helyettesek és a végrehajtójelöltek névjegyzékében fel kell tüntetni [Vht (2) bekezdés]. A fegyelmi büntetés jogkövetkezményének megszűnése 27. (1) A fegyelmi büntetéshez fűződő hátrányos jogkövetkezmények megszűnnek, ha a fegyelmi határozat jogerőre emelkedésétől számítva, figyelmeztetés esetén egy év, más fegyelmi büntetés esetén három év eltelt. Pénzbírság kiszabása esetén a fegyelmi büntetés hatálya a három év eltelte után is mindaddig fennáll, amíg az eljárás alá vont személy a pénzbírságot nem fizette ki. A fegyelmi büntetés felfüggesztése esetén ha annak végrehajtására nem kerül sor a fegyelmi büntetés hatálya a fegyelmi határozat jogerőre emelkedésétől számított öt évig áll fenn [Vht (1) bekezdés]. (2) Az előző bekezdésben említett idő eltelte után a Kar hivatali szerve a fegyelmi büntetést törli a végrehajtók, a végrehajtó-helyettesek és a végrehajtójelöltek névjegyzékéből [Vht (2) bekezdés]. Alkalmatlanság 28. (1) A Kar hivatali szervének javaslatára a miniszter a Vht (2) bekezdésének f) vagy g) pontjában foglalt 21
22 körülmények fennállása esetén felszólítja a végrehajtót, hogy meghatározott időn belül mondjon le a szolgálatáról [Vht (1) bekezdés]. (2) Ha a végrehajtó e felszólításnak nem tett eleget, erről a miniszter értesíti az elsőfokú fegyelmi bíróságot. Az elsőfokú fegyelmi tanács a fegyelmi eljárás szabályainak megfelelő alkalmazásával határoz a végrehajtó alkalmatlanságáról, illetve érdemtelenségéről, és ha őt alkalmatlanná vagy érdemtelenné nyilvánítja, határozatában a végrehajtó szolgálatának megszűnését mondja ki [Vht (2) bekezdés]. (3) Végrehajtó-helyettes vagy végrehajtójelölt esetén a miniszternek az előző bekezdésekben foglalt jogköre a Kar hivatali szervét illeti meg [Vht (3) bekezdés]. (4) Az alkalmatlanságról, illetve érdemtelenségről hozott határozat ellen a fegyelmi határozatra vonatkozó szabályok szerint van helye fellebbezésnek és másodfokú fegyelmi eljárásnak [Vht ]. HARMADIK RÉSZ Hatályba léptető rendelkezések 29. (1) A fegyelmi bírák ülése akkor határozatképes, ha azon a bírák több mint fele jelen van. A fegyelmi bíróság maga állapítja meg ügyrendjét. Az ügyrend elfogadásához és módosításához a jelenlévők kétharmadának igen szavazata szükséges. A határozathozatalhoz egyéb esetben egyszerű szótöbbség is elegendő. (2) Az első- és a másodfokú fegyelmi bíróság elnökének együttes elhatározása alapján nincs akadálya írásbeli szavazás megtartásának sem. A határozati javaslat en keresztül küldendő meg a fegyelmi bírák részére. A szavazatok leadása is en keresztül, a fegyelmi bírósági elnökök által közösen 22
23 előírt határidőn belül történik. Az elsőfokú fegyelmi bíráknak az elsőfokú fegyelmi bíróság elnökének, a másodfokú fegyelmi bíráknak a másodfokú fegyelmi bíróság elnökének kell megküldeniük a szavazataikat. A beérkezett szavazatok összesítése a szavazásra nyitva álló határidő leteltét követő öt munkanapon belül történik, amelyről írásbeli jegyzőkönyv készítendő. Az elfogadott határozatot ezt követően, haladéktalanul en keresztül közölni kell a fegyelmi bírákkal. A határozat meghozatalának feltétele, hogy a fegyelmi bírák több mint fele a szavazatát leadja és az ügyrend elfogadása, illetve módosítása esetén az így leadott szavazatok 2/3-a, egyéb kérdés eldöntése esetén az írásbeli szavazás egyszerű többsége igen szavazat legyen. Az írásbeli szavazás elrendelését követő öt munkanapon belül a fegyelmi bírák 1/3-a indítványozhatja az első- és a másodfokú fegyelmi bíróságok együttes ülésének összehívását a határozat meghozatala céljából. (3) Az ügyrend és annak módosítása az Országos Bírói Tanács jóváhagyásával és a jóváhagyásban meghatározott nappal lép hatályba. (4) Az Országos Bírói Tanács által jóváhagyott ügyrendet a bíróságok központi internetes honlapján és a Kúria honlapján közzé kell tenni. (5) Az új ügyrendet a folyamatban lévő ügyekben is alkalmazni kell. (6) Azokra az eljárási kérdésekre, amelyeket a Vht., valamint az ügyrend nem szabályoz, a Polgári perrendtartásról szóló évi III. törvény (Pp.) megfelelően irányadók (Vht. 9. ). Budapest, november
24 Az elsőfokú és a másodfokú fegyelmi bíróság elnökei által november 25-én felvett jegyzőkönyvek tanúsága szerint a fegyelmi bíróságok bírái az ügyrend 29. (2) bekezdésének megfelelően az ügyrendet elfogadták. Dr. Kiss Márta s.k. elsőfokú fegyelmi bíróság elnöke Dr. Tálné Dr. Molnár Erika s.k. másodfokú fegyelmi bíróság elnöke Az ügyrend módosítását az első- és a másodfokú fegyelmi bíróság elnökei által felvett szavazatösszesítő jegyzőkönyvek tanúsága szerint a fegyelmi bíróságok bírái az ügyrend 29. (2) bekezdésének megfelelően elfogadták. A módosításokat az egységes szerkezetbe foglalt ügyrend vastagbetűs szedéssel, a kimaradó részeket áthúzással tartalmazza. Budapest, szeptember 15. Dr. Kiss Márta s.k. elsőfokú fegyelmi bíróság elnöke Dr. Tálné Dr. Molnár Erika s.k. másodfokú fegyelmi bíróság elnöke 24
Elfogadott Verzió:20161021 A Magyar Nemzeti Autósport Szövetség Etikai Szabályzata 1. CÍM ÁLTALÁNOS RENDELKEZÉSEK 1. FEJEZET Az Etikai Szabályzat célja, feladata és alapelvei 1. (1) A Magyar Nemzeti Autósport